આટલી પ્રસિદ્ધિ પછી પણ તેઓ યંગ ડિરેક્ટર, યંગ એક્ટર્સ અને યંગ જનરેશનને રિસ્પેક્ટ આપે છે. તેઓ ક્યારેય ફિલ્મપ્રક્રિયામાં હસ્તક્ષેપ નથી કરતા, પરંતુ જ્યારે તેમણે એવું કહ્યું કે એક નવી ફિલ્મ મળી એટલે કામ મળી ગયું ત્યારે તેમને પૂછવાનું ન થયું કે નોકરીની વાત જ નથી, મહાનાયક પાસે ક્યારેય કામની કમી થોડી હોય? જેમણે સફળતા-નિષ્ફળતા, આશા-નિરાશા, સહકાર-તિરસ્કાર બહુ નજીકથી જોયાં છે એ બચ્ચન કહે છે કે, “મારા માટે આ એક પડકાર છે. હું આજે પણ એ વિચારી નથી શકતો કે મારે શું કરવું જોઈએ અને શું ન કરવું જોઈએ, પરંતુ ઘણાં એવા ગુણીજનો છે જેમને એ વિશ્વાસ છે કે હું આ કરી શકીશ.